Maximiliano Hernández Martínez

Maximilano Hernández Martínez (San Matías, 1882ko urriaren 21a – Danlí, 1966ko maiatzaren 15a) salvadortar militar eta politikaria izan zen. El Salvadorko presidente eta diktadorea izan zen 1931tik 1934ra eta 1935etik 1944ra.

Hernández El Salvadorko armadan sartu zen, Guatemalako Akademia Politeknikoan ikasi zuen eta 1919an jeneral mailara iritsi zen. 1931ko presidentetzarako hauteskundeetarako hautagaia izan zen, baina bere hautagaitza erretiratu eta Arturo Araujo babestu zuen. Araujo aukeratu zuten presidente eta Hernández izendatu zuen presidenteorde eta Defentsa ministro.

1931ko abenduan armadak estatu-kolpea eman eta Hernández izendatu zuen presidente. Ordutik 1979ra arte, diktadura militarrek gobernatu zuten El Salvador.

Hernándezek hamabi urtez gobernatu zuen El Salvafor. 1932ko urtarrilean matxinada komunista eta indigena bat zapaldu zuen eta 10.000 eta 40.000 nekazari artean hil ziren. El Salvador alderdi bakarreko estatu totalitario bihurtu zen, Pro Patria alderdiak gobernatua. 1935, 1939 eta 1944ko hauteskundeetan Hernández oposiziorik gabe hautatu zuten berriro. Ekonomia Alemaniara eta Ameriketako Estatu Batuetara esportatutako kafe-ekoizpenean oinarritu zen.

El Salvadorrek Bigarren Mundu Gerrakl aliatuekin bat egin zuen eta 1941eko abenduan gerra deklaratu zien Japonia, Alemania eta Italiari. Apirilean estatu-kolpe saiakera bat gertatu zen eta antolatzaileak exekutatu egin zituzten. Maiatzean Hernándezek dimisioa eman zuen eta familiarekin Hondurasera ihes egin zuen.

Hernández 1966an hil zuen bere lorezainak labankadaz, laneko liskar baten ondorioz.

Kategoria:El Salvadorko militarrak
Kategoria:El Salvadorko politikariak
Kategoria:Diktadoreak
Kategoria:Estatu-kolpe bidez boterea eskuratu zuten liderrak
Kategoria:Eraildako presidenteak
Kategoria:Teosofoak